Diari Oficial de la Generalitat Valenciana


Sumari del DOGV 4278, del 25-06-2002 (2002/6518)

RESOLUCIÓ de 6 de juny de 2002, de les direccions generals de Centres Docents i Ordenació i Innovació Educativa i Política Lingüística, per la qual es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de disseny de la nova ordenació del sistema educatiu i el procediment de la seua realització.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6518


Data del document
:   06-06-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * educació artística
    * legislació escolar
    * accés a l'educació
    * examen
    * selecció d'alumnes

RESOLUCIÓ de 6 de juny de 2002, de les direccions generals de Centres Docents i Ordenació i Innovació Educativa i Política Lingüística, per la qual es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de disseny de la nova ordenació del sistema educatiu i el procediment de la seua realització. [2002/X6518]
  
D'acord amb les competències atribuïdes pel Decret 111/2000, de 18 de juliol, del Govern Valencià (DOGV del 21 de juliol), i als efectes de regular el procediment i els requisits acadèmics que s'exigixen per a l'accés als estudis superiors de Disseny de la nova ordenació del sistema educatiu, els centres docents, en organitzar les proves d'accés a estos estudis, hauran de tindre en compte les presents
  
Instruccions
  
I. Requisits acadèmics per a l'accés al grau superior de disseny
  
L'article 4 del RD 1.496/1999, de 24 de setembre, regula el procediment per a l'accés al grau superior de disseny de la nova ordenació del sistema educatiu:
  
Els alumnes que reunisquen els requisits acadèmics podran concórrer directament a la realització de la prova d'accés en tant que aquells alumnes/as majors de 25 anys que no reunisquen els requisits acadèmics, hauran de superar prèviament les proves de maduresa.
  
II. Inscripció per a la realització de la prova d'accés a les distintes especialitats dels estudis superiors de disseny.
  
El termini d'inscripció a les proves d'accés a les ensenyances superiors de Disseny establides en el Reial Decret 1.496/1999, de 24 de setembre, article 6t s'establix entre els dies 27 de juny al 12 de juliol i del 5 al 10 de setembre del 2002, els dos inclusivament.
  
En el moment de la inscripció l'alumne/a elegirà la matèria o matèries que desenrotllarà en el primer exercici.
  
El model d'imprés d'inscripció és el que figura en l'Annex I.
  
II.1 Prova de maduresa
  
El termini d'inscripció a les proves de maduresa de les ensenyances superiors de Disseny establides en l'article 8 del Reial Decret 1.496/1999, de 24 de setembre, per a aquells alumnes/as que no tinguen els requisits acadèmics d'accés establides en el referit Decret, s'establixen els dies 27 de juny al 12 de juliol, i del 5 al 10 de setembre del 2002, els dos inclusivament.
  
El dia 20 de setembre a les 9 hores, es realitzarà l'exercici escrit de caràcter cientificohumanístic, previst per als alumnes que no disposen del títol de Batxillerat LOGSE, o equivalent.
  
La prova tindrà lloc en les dependències de les escoles d'Art d'Alacant, Alcoi, Castelló, Orihuela i València i tindrà una durada de 3 hores.
  
Els continguts d'este exercici adoptaran la forma de prova objectiva i comentari de text corresponent als continguts de les matèries comunes de 2n curs de Batxillerat LOGSE.
  
Finalitzada l'avaluació de la prova de maduresa els tribunals emetran a l'alumnat que supere esta prova amb una nota mitjana en cada exercici igual o superior a 5 punts, el certificat d'aptitud que figura en l'Annex II.
  
II.2. Proves d'accés
  
Les proves d'accés al grau superior de Disseny es realitzaran els dies 25 al 27 de setembre.
  
El dia 25 de setembre a les 9 del matí es realitzarà el primer exercici de caràcter comú per a tots els alumnes/as, que consistirà en la realització d'una de la qüestions que es plantegen en cada una de les tres matèries a desenrotllar elegides en la inscripció per l'alumne/a, amb una durada màxima de 3 hores.
  
Els continguts es basaran en el nivell curricular del Batxillerat LOGSE.
  
El segon exercici constarà de dos parts, una primera de durada màxima de 5 hores que consistirà en la realització d'un exercici de representació d'un model tridimensional per mitjà de l'aplicació de tècniques i llenguatges propis de dibuix artístic i la representació del mateix o un altre model diferent en un sistema propi dels llenguatges de representació tècnica.
  
La segona part, amb una durada màxima d'una hora, consistirà en la realització d'un exercici compositiu a color realitzat amb tècnica lliure, basat en la lliure interpretació del model proposat.
  
La distribució de les sessions del segon exercici o dels grups d'alumnes les autoritzarà la direcció Territorial de Cultura i Educació corresponent a proposta del centre d'entre els dies assenyalats anteriorment.
  
L'elaboració de totes la proves corresponen als tribunals.
  
II.3. Qualificació de la prova d'accés
  
El primer i segon exercicis de la prova d'accés als estudis superiors de Disseny s'especificaran en termes numèrics utilitzant l'escala de 10 punts amb dos decimals, sent necessari obtindre una qualificació igual o superior a 5 per a la superació de la prova. La qualificació final de la prova resultarà de la mitjana ponderada dels qualificacions obtingudes en els exercicis superats, valorant-se el primer exercici en un 40% i el segon exercici en un 60%, especificant-se en termes numèrics (escala 1 a 10, amb dos decimals).
  
En el cas de l'alumnat que ha realitzat les proves de maduresa, la qualificació final serà la mitjana aritmètica de la prova de maduresa i la prova d'accés.
  
II.4. Tribunals
  
Per a proposar i avaluar les distintes proves es constituirà un únic tribunal nomenat pel director/a territorial de Cultura i Educació a proposta del centre, del qual formaran part un nombre imparell de membres. En el supòsit de no existir en el centre el nombre de professors especialistes per a completar el tribunal s'agregaran els assessors necessaris.
  
La constitució dels tribunals, tindrà lloc el dia 7 de setembre. En els taulers d'anuncis dels centres s'exposarà una còpia de l'acta de la constitució dels tribunals. En cap cas formaran part del tribunal professors que no consten en l'acta. En casos de força major, amb la deguda justificació, la direcció del centre procedirà a la substitució del membre del tribunal. La mencionada substitució es publicarà en el tauler d'anuncis.
  
Per al correcte plantejament i la correcta avaluació de la prova d'accés, el tribunal podrà comptar amb l'assessorament de professors de les especialitats relacionades en els diferents exercicis.
  
Finalitzades les proves d'accés a les ensenyances superiors de disseny, els centres publicaran en el tauler d'anuncis la relació d'alumnes/as que hagen superat la prova d'accés a cada especialitat ordenats de major a menor puntuació d'acord amb la qualificació atorgada pel tribunal que, en tot cas, haurà de constar en la llista, tal com figura en el model de l'Annex IV.
  
Per a l'adjudicació de places s'estarà al que disposa l'article 9.3 del Reial Decret 1.496/1999.
  
Així mateix, s'expedirà el corresponent certificat de superació de la prova d'accés d'acord amb el model de l'Annex III.
  
II.5. Reclamació de qualificacions
  
Els aspirants podran presentar, per escrit, davant dels tribunals examinadors, reclamacions motivades en disconformitat amb la qualificació obtinguda, en el termini de tres dies, a partir de la data de la publicació de les llistes.
  
Els tribunals, en primera instància, resoldran en el termini de tres dies, les reclamacions presentades per a la qual cosa elaboraran el corresponent informe subscrit per tots els seus membres. Este informe serà entregat a la direcció del centre per a la seua tramitació a l'interessat.
  
En el cas que persistisca la disconformitat amb els criteris de qualificació aplicats pel tribunal, els alumnes/as podran presentar un nou escrit de reclamació davant del director del centre per a la seua tramitació a la Direcció Territorial de Cultura i Educació per a la seua resolució.
  
III. Formalització de la matrícula
  
Els alumnes/as formalitzaran matrícula en els corresponents centres, prèvia la presentació de la documentació acreditativa de reunir els requisits acadèmics exigits per a l'accés a este grau. El termini per a formalitzar la matrícula serà del 3 al 7 d'octubre de 2002.
  
Les taxes que abonaran els alumnes que concórreguen a les proves d'accés seran les establides en la Llei 12/1997, de 23 de desembre de Taxes, de la Generalitat Valenciana, i les seues modificacions anuals en la corresponent Llei de Pressuposts de la Generalitat Valenciana.
  
Els alumnes dels estats membres de la Unió Europea, tindran els mateixos drets que els de nacionalitat espanyola, si bé el seu nombre no podrà excedir del 15% del total de l'oferta de places en cada especialitat. En tot cas l'admissió dels citats alumnes queda condicionada a la superació de la prova d'idioma que establisquen els centres.